Lav et referat af nedenstående tekst:

Tekst:
Nordjyderne er ved at få krammet på indbrudstyvene. Det viser netop offentliggjorte tal for første kvartal af 2023 fra Danmarks Statistik. Tallene for 2023 er nemlig 12 procent lavere end samme periode i 2022. Men derudover er antallet af indbrud i Nordjylland også generelt faldende gennem de sidste seks år. - Det er meget glædeligt, at antallet af indbrud i årets første måneder er færre end sidste år og i det hele taget færre end længe,  siger Britt Wendelboe, der er programchef i Bo trygt. Ikke kun glad Grunden til den store nedgang, mener Britt Wendelboe, skyldes flere faktor. Og selvom antallene er faldene, så er det ikke kun til glæde for Bo trygt. - Vi tror på, at det er resultatet af en fokuseret og bred forebyggelsesindsats fra både kommuner, politi, en lang række aktører og ikke mindst borgerne. - Når det er sagt, ligger indbrudsniveauet i Danmark stadig højt, og vi ved, det skaber utryghed. Det er derfor vigtigt, at vi fortsætter den gode og fælles indsats, understreger hun. Derfor anbefaler Bo trygt, at nordjyderne indtænker lidt lavpraktisk indbrudsforebyggelse. - Langt de fleste indbrud sker gennem et vindue – ofte ved at vinduet brydes op med et koben eller andet værktøj. - Men vi kan se i tallene, at rigtig mange ikke har sikret deres hus tilstrækkeligt mod indbrud. Der er derfor et stort potentiale for bedre sikring af vores hjem. Og det handler ikke kun om at gøre det svært for tyvene at komme ind. Det skal også være vanskeligt for dem at komme ud igen med de stjålne genstande, så terrassedøren skal helst ikke kunne åbnes alene med en vrider, forklarer Britt Wendelboe. Herunder kan du se tallene for Nordjylland i første kvartal siden 2018. Aalborg skiller sig ud Kigger man på de nordjyske tal, der der en nedgang i antallet af indbrud i private boliger. Dog er der stor forskel på de nordjyske kommuner. Mens Aalborg befinder sig helt i toppen med flest indbrud, er læsø modsat helt i bund med færrest eller ingen indbrud. I første kvartal af 2023 har der været 150 indbrud i Aalborg. I samme kvartal har der været 0 på Læsø. Den kommune, der befinder sig på andenpladsen over flest indbrud, er Hjørring, hvor der har været 30 indbrud i første kvartal af 2023. Dermed er antallet altså fem gange så stort i Aalborg, som i Hjørring. Få sikret hjemmet En ny måling foretaget for Bo trygt viser nemlig, at kun 30 procent af husejerne har sikret deres vinduer med ekstra beslag, og kun 34 procent har en rigtig lås på deres terrasse- eller kælderdør. Mens kun 12 procent har sikret både vinduer og terrassedøre. Det behøver dog hverken at være besværligt eller dyrt at sikre sit hus bedre mod indbrud. - Du kan godt vælge den store pakke og få professionel hjælp, men du kan også selv gå ned i det lokale byggemarked. Mange byggemarkeder har et godt udvalg af sikringsprodukter og kan også rådgive omkring indbrudssikring. Med få tiltag som et par ekstra beslag på de mest udsatte vinduer og en lås på de døre, hvor der i dag kun er en vrider, kan du gøre husets svage punkter væsentligt stærkere, siger Britt Wendelboe. Brug naboerne Med helligedage og sol forude kan nordjyderne med fordel også benytte sig af andre tricks, inden turen går væk fra hjemadressen. - Nabohjælp er et af de mest effektive midler mod indbrud. Så skal du for eksempel i sommerhus i pinsen eller Kr. Himmelfartsferien, så fortæl dine naboer det, så de kan holde lidt ekstra øje med dit hjem og måske flytte lidt rundt på havemøblerne, parkere en bil i indkørslen eller på anden vis skabe liv og tilstedeværelse, siger Julie Kofoed, der er kommunikationskonsulent i Nabohjælp, som Det Kriminalpræventive Råd og TrygFonden står bag.

Referat:
Selvom antallet af indbrud er faldene, så ligger indbrudsniveauet stadig for højt ifølge Bo trygt.